techiaith/cofnodycynulliad_en-cy huggingface dataset:
English: Yes. We have relations with many Governments and sub-regional Governments, at many different levels and through different channels, both formal and informal.
Welsh: Gwnaf. Mae gennym ni gysylltiadau â llawer o Lywodraethau a Llywodraethau is-ranbarthol, ar lawer o wahanol lefelau a thrwy wahanol sianeli, yn ffurfiol ac yn anffurfiol.
English: Thank you for that answer, First Minister. At the beginning of the year, Open Doors published its annual world watch list, which is a list of the world's worst persecuting nations for Christians to be living in. And many of the nations that are mentioned on that list are nations that the Welsh Government has relationships with - Pakistan, India, Qatar and Vietnam as examples. Now, clearly, where the Welsh Government has a relationship, it has a dialogue with those Governments and I wonder what action the Welsh Government is taking, or could take, in order to discuss the infringement of article 18 of the universal declaration of human rights for Christians living in those nations where their right to change their religion and their right to practice their religion is not being realised.
Welsh: Diolch am yr ateb yna, Prif Weinidog. Ddechrau'r flwyddyn, cyhoeddodd Open Doors ei restr gwylio byd-eang blynyddol, sy'n rhestr o wledydd erlid gwaethaf y byd i Gristnogion fod yn byw ynddynt. Ac mae llawer o'r gwledydd sy'n cael eu crybwyll ar y rhestr honno yn wledydd y mae gan Lywodraeth Cymru berthynas â nhw - Pacistan, India, Qatar a Fietnam fel enghreifftiau. Nawr, yn amlwg, lle mae gan Lywodraeth Cymru berthynas, mae ganddi ddeialog â'r Llywodraethau hynny ac rwy'n meddwl tybed pa gamau y mae Llywodraeth Cymru yn eu cymryd, neu y gallai eu cymryd, i drafod y diffyg cydymffurfiad ag erthygl 18 y datganiad cyffredinol o hawliau dynol ar gyfer Cristnogion sy'n byw yn y gwledydd hynny lle nad yw eu hawl i newid eu crefydd a'u hawl i ymarfer eu crefydd yn cael eu gwireddu.
English: I fully support, of course, an individual's right to freedom of conscience. I have raised human rights issues in the past in some countries that I have been to - I've not shied away from that. Of course we take advice from the Foreign Office; it's hugely important, with their network of embassies and their access to intelligence, that we take advice from them, but nobody, of course, could possibly condone a situation where freedom of conscience is not respected.
Welsh: Rwy'n cefnogi'n llwyr, wrth gwrs, hawl unigolyn i ryddid cydwybod. Rwyf i wedi codi materion hawliau dynol yn y gorffennol mewn rhai gwledydd yr wyf i wedi bod ynddynt - nid wyf wedi osgoi hynny. Wrth gwrs, rydym ni'n cymryd cyngor gan y Swyddfa Dramor; mae'n hynod bwysig, gyda'u rhwydwaith o lysgenadaethau a'u mynediad at wybodaeth, ein bod ni'n cymryd cyngor ganddyn nhw, ond ni allai neb, wrth gwrs, gymeradwyo sefyllfa lle nad yw rhyddid cydwybod yn cael ei barchu.
English: Some regional Governments, such as Flanders, for example, as Rhun ap Iorwerth pointed out earlier, do have a veto over the final terms of the Brexit agreement that Wales doesn't currently have. Of course, as the First Minister will be aware, there is a very close historic link between Wales and Flanders. Would the First Minister consider leading a delegation to Flanders to appeal to them, if necessary, to use the powers that they have to assist Wales in our hour of need, as Welsh people did in their thousands a hundred years ago, on their behalf?
Welsh: Mae gan rai Llywodraethau rhanbarthol, fel Fflandrys, er enghraifft, fel yr oedd Rhun ap Iorwerth yn pwyntio mas, feto dros dermau terfynol cytundeb Brexit, nad oes gan Gymru ar hyn o bryd. Wrth gwrs, fel y bydd y Prif Weinidog yn gwybod, mae cysylltiad hanesyddol agos iawn rhwng Cymru a Fflandrys. A fyddai'r Prif Weinidog yn ystyried arwain dirprwyaeth i Fflandrys i apelio iddyn nhw, os oes yn rhaid, i ddefnyddio'r grym sydd ganddyn nhw i helpu Cymru, yn ein hawr ni o angen, fel y gwnaeth Cymry yn eu miloedd, can mlynedd yn ôl, drostyn nhw?
English: Well, I've visited Flanders a number of times, of course, and as the Member says, there is an historic connection and it's also a very sad connection between Wales and Flanders. Well, what's important for me is that we urge the United Kingdom Government to give us some kind of indication of what their plans are because nobody has a clue at the moment what exactly they wish to see at the end of this process, and we wish to ensure, through the discussions taking place at present, that, first of all, the withdrawal Bill will be amended in a way that is acceptable to Wales and also to Scotland, and also to urge the United Kingdom Government to secure an agreement that would be of benefit to both Wales and, of course, the UK.
Welsh: Rwyf i wedi bod i Fflandrys sawl gwaith, wrth gwrs, ac fel y mae'r Aelod yn ei ddweud, mae yna gysylltiad hanesyddol a hefyd trist dros ben rhwng Cymru a Fflandrys. Wel, i fi, beth rwyf i'n moyn sicrhau yw ein bod ni'n pwyso ar Lywodraeth y Deyrnas Unedig, yn gyntaf i roi rhyw fath o sôn ynglŷn â beth yn gymwys yw eu cynlluniau nhw, achos nid oes clem gan neb ar hyn o bryd beth yn gymwys maen nhw'n moyn gweld ar ddiwedd y broses hon, ac rŷm ni'n moyn sicrhau, trwy'r trafod sy'n cymryd lle ar hyn o bryd, yn gyntaf, wrth gwrs, y bydd y Bil a fydd yn ein tynnu ni mas o Ewrop yn cael ei newid mewn ffordd a fydd yn dderbyniol i Gymru a hefyd i'r Alban, a hefyd, wrth gwrs, i bwyso ar Lywodraeth y Deyrnas Unedig i sicrhau cytundeb ar ddiwedd y dydd a fydd o les i Gymru a hefyd i Brydain Fawr.
English: What work has the First Minister done since the referendum with international Governments outside the EU to encourage investment into Wales?
Welsh: Pa waith mae'r Prif Weinidog wedi ei wneud ers y refferendwm gyda Llywodraethau rhyngwladol y tu allan i'r UE i annog buddsoddiad yng Nghymru?
English: Many things. I've been to many countries. The US, of course, is our biggest international investing country, I've been there. I was in Ireland yesterday, and Ireland is in the top five of investing countries in Wales. Of course, we look at markets outside Europe. One of the things I did when I was rural affairs Minister was to get Welsh lamb into Dubai, looking at a new market beyond the traditional southern European market. Nevertheless, we cannot on the one hand say, 'We need to look at new markets,' which we accept, but on the other hand say, 'We have to ignore our most important existing single market, which is Europe.' The two things run together. Let's make sure that we secure our most important market first, and then, of course, make sure that we look for more opportunities elsewhere.
Welsh: Llawer o bethau. Rwyf wedi bod i lawer o wledydd. Yr Unol Daleithiau, wrth gwrs, yw ein gwlad buddsoddi rhyngwladol fwyaf, rwyf i wedi bod yno. Roeddwn i yn Iwerddon ddoe, ac mae Iwerddon yn un o'r pum gwlad sy'n buddsoddi fwyaf yng Nghymru. Wrth gwrs, rydym ni'n edrych ar farchnadoedd o'r tu allan i Ewrop. Un o'r pethau a wnes i pan oeddwn i'n Weinidog materion gwledig oedd cael cig oen Cymru i Dubai, gan edrych ar farchnad newydd y tu hwnt i'r farchnad draddodiadol de Ewrop. Serch hynny, ni allwn ddweud ar y naill law, 'Mae angen i ni edrych ar farchnadoedd newydd,' rydym yn derbyn hyn, ond dweud ar y llaw arall, 'Mae'n rhaid i ni anwybyddu ein marchnad sengl bresennol bwysicaf, sef Ewrop.' Mae'r ddau beth yn mynd law yn llaw. Gadewch i ni wneud yn siŵr ein bod yn sicrhau ein marchnad bwysicaf yn gyntaf, ac wedyn, wrth gwrs, gwneud yn siŵr ein bod yn edrych am fwy o gyfleoedd mewn mannau eraill.
English: We take animal welfare seriously and expect others to do so too. The Animal Welfare (Breeding of Dogs) (Wales) Regulations 2014 introduced stricter criteria for licensed puppy breeders. We recently consulted on a revised code of practice for the welfare of dogs. The code reminds owners of their responsibilities and obligations.
Welsh: Rydym yn cymryd lles anifeiliaid o ddifrif ac yn disgwyl i eraill wneud hynny hefyd. Cyflwynodd Rheoliadau Lles Anifeiliaid (Bridio Cŵn) (Cymru) 2014 feini prawf llymach ar gyfer bridwyr cŵn bach trwyddedig. Fe wnaethom ymgynghori'n ddiweddar ar god ymarfer diwygiedig ar gyfer lles cŵn. Mae'r cod yn atgoffa perchnogion o'u cyfrifoldebau a'u rhwymedigaethau.
English: Thanks for the previous initiatives. The UK Government is currently looking at bringing in tighter regulations for dog breeding in England. In the light of that, is it possible that we may need to look at tighter regulations again in Wales, given recent cases, such as Lucy's law?
Welsh: Diolch am y mentrau blaenorol. Mae Llywodraeth y DU ar hyn o bryd yn edrych ar gyflwyno rheoliadau llymach ar gyfer bridio cŵn yn Lloegr. Yng ngoleuni hynny, a yw'n bosibl y gallai fod yn rhaid i ni edrych ar reoliadau tynnach eto yng Nghymru, o ystyried achosion diweddar, fel cyfraith Lucy?
English: I have to say that the Department for Environment, Food and Rural Affairs followed us. Actually, we were the first to introduce regulations of this sort, and DEFRA is now following suit. We do note the fact that DEFRA have issued a call for evidence on the banning of third-party sales, and we'll consider our own position in due course, but this is certainly a situation where we were ahead of the game and others are following.
Welsh: Mae'n rhaid imi ddweud bod yr Adran yr Amgylchedd, Bwyd a Materion Gwledig wedi ein dilyn ni. Mewn gwirionedd, ni oedd y cyntaf i gyflwyno rheoliadau o'r math hyn, ac mae DEFRA erbyn hyn yn gwneud hynny hefyd. Rydym yn nodi'r ffaith bod DEFRA wedi cyhoeddi galwad am dystiolaeth ar wahardd gwerthu trydydd parti, a byddwn yn ystyried ein sefyllfa ein hunain maes o law, ond mae hon yn sicr yn sefyllfa lle yr oeddem ni ar flaen y gad ac mae eraill yn dilyn.
English: In recent years, the sale of puppies and dogs has moved to online sales, and many sick animals have been sold to unsuspecting people. Those sellers are very often not licensed to breed, and they're certainly not putting the welfare of the animals first, but profit. The Blue Cross are calling for a registration and licensing system for anyone breeding or selling animals through any means whatsoever, so, whether that's from home or from large-scale breeding establishments, to include online sellers. Do you think this is something that we might consider doing here in the Welsh Government?
Welsh: Yn ystod y blynyddoedd diweddar, mae gwerthiant cŵn a chŵn bach wedi symud i werthu ar-lein, ac mae llawer o anifeiliaid sâl wedi'u gwerthu i bobl ddiarwybod. Yn aml iawn, nid oes gan y gwerthwyr hynny drwydded i fridio ac yn sicr nid lles yr anifeiliaid sydd bwysicaf iddyn nhw, ond elw. Mae elusen The Blue Cross yn galw am system gofrestru a thrwyddedu ar gyfer unrhyw un sy'n bridio neu'n gwerthu anifeiliaid drwy unrhyw ddull o gwbl, felly boed hynny o'u cartref neu o sefydliadau bridio ar raddfa fawr, gan gynnwys gwerthwyr ar-lein. A ydych chi'n credu bod hyn yn rhywbeth y gallem ni ystyried ei wneud yma yn Llywodraeth Cymru?
English: I think there are two issues here: firstly, to examine whether there's a need for further legislation, and, secondly, to ensure that enforcement is what we would want it and expect it to be. I know that local authorities in Wales have recently undertaken a data-capture survey on licensed dog-breeding premises in Wales, and that exercise has served as an opportunity to assess the standards currently applied to dog breeders in Wales, to identify and investigate examples of poor compliance, best practice, and also to improve intelligence to better inform enforcement intervention by local authorities. So, the enforcement, of course, is hugely important in terms of the current law.
Welsh: Rwy'n credu bod dau fater yn y fan yma: yn gyntaf, i archwilio pa un a oes angen mwy o ddeddfwriaeth, ac, yn ail, sicrhau bod prosesau gorfodi cystal ag y byddem yn dymuno ac yn disgwyl iddyn nhw fod. Gwn fod awdurdodau lleol yng Nghymru wedi cynnal arolwg casglu data yn ddiweddar ar safleoedd bridio cŵn trwyddedig yng Nghymru, ac mae'r ymarfer hwnnw wedi bod yn gyfle i asesu'r safonau sy'n berthnasol i fridwyr cŵn yng Nghymru ar hyn o bryd, i nodi ac ymchwilio i enghreifftiau o ddiffyg cydymffurfio, arfer gorau, ac i wella deallusrwydd i lywio ymyrraeth gorfodi gan awdurdodau lleol yn well. Felly, mae'r gorfodi, wrth gwrs, yn eithriadol o bwysig o ran y gyfraith bresennol.
English: Band A of the twenty-first century schools programme will see investment of over £58 million in schools in Caerphilly county borough, with over £28 million spent in the Islwyn constituency. A funding envelope for Caerphilly of over £110 million for band B, beginning in 2019, has been approved in principle.
Welsh: Bydd Band A y rhaglen ysgolion yr unfed ganrif ar hugain yn golygu buddsoddiad o dros £58 miliwn mewn ysgolion ym mwrdeistref sirol Caerffili, a bydd dros £28 miliwn yn cael ei wario yn etholaeth Islwyn. Mae amlen ariannu o dros £110 miliwn ar gyfer Caerffili ym mand B, sy'n dechrau yn 2019, wedi'i gymeradwyo mewn egwyddor.
English: Thank you. The Welsh Government also has announced an extra £73 million allocated to the twenty-first century schools education programme. This brings the total amount invested to £3.8 billion. First Minister, as you witnessed yourself when you formally opened Islwyn High School, the infrastructure of Welsh schools is being reimagined and rebuilt to serve future generations. How then can this radical, transformative initiative be maintained in the years ahead, so Wales never has to witness again the decaying school buildings of the Thatcher and Major eras, when the Conservatives were last in charge of educational Government policy in Wales?
Welsh: Diolch. Mae Llywodraeth Cymru hefyd wedi cyhoeddi dyraniad o £73 miliwn ychwanegol i raglen addysg ysgolion yr unfed ganrif ar hugain. Mae hyn yn cynyddu'r cyfanswm a fuddsoddwyd i £3.8 biliwn. Prif Weinidog, fel y gwelsoch chi eich hun pan wnaethoch agor Ysgol Uwchradd Islwyn yn swyddogol, mae seilwaith ysgolion Cymru yn cael ei ail-lunio a'i ailadeiladu i wasanaethu cenedlaethau'r dyfodol. Sut felly, y gellir cynnal y fenter radical, drawsnewidiol hon yn y blynyddoedd i ddod, fel na fydd Cymru byth yn gweld adeiladau ysgolion yn dadfeilio fel yn oes Thatcher a Major, pan oedd y Ceidwadwyr yn gyfrifol am bolisi Llywodraeth addysgol yng Nghymru ddiwethaf?
English: Many of us were in school in the 1980s, and despite the best efforts of our teachers, we were taught in buildings that were falling apart, portakabins - I remember one portakabin where there was ivy growing up the inside of the wall because there was a gap between the floor and the wall. I saw heating systems that didn't work. I saw no new schools being built. Compare that to now. Compare that to now where we have over 150 schools and colleges in Wales that will be refurbished or replaced in the five years to 2019. That's 150 schools and colleges that, under the Tories, would have been left to decay.
Welsh: Roedd llawer ohonom ni yn yr ysgol yn yr 1980au, ac er gwaethaf ymdrechion gorau ein hathrawon, cawsom ein haddysgu mewn adeiladau a oedd yn dadfeilio, cabanau - rwy'n cofio un caban lle'r oedd eiddew yn tyfu i fyny'r wal y tu mewn oherwydd bod bwlch rhwng y llawr a'r wal. Gwelais systemau gwresogi nad oeddent yn gweithio. Ni welais unrhyw ysgolion newydd yn cael eu hadeiladu. Cymharwch hynny â nawr. Cymharwch hynny â heddiw, pan fo gennym ni dros 150 o ysgolion a cholegau yng Nghymru a fydd yn cael eu hadnewyddu neu y bydd ysgolion newydd yn cael eu hadeiladu yn eu lle yn y pum mlynedd hyd at 2019. Mae hynny'n 150 o ysgolion a cholegau a fyddai, o dan y Torïaid, wedi eu gadael i ddirywio.
English: Thank you, Presiding Officer. Further to that question, could the First Minister advise when details of which schools and colleges in south-east Wales will be modernised under band B of the twenty-first century schools and education programme will be announced, and how will these building schemes address the growth in demand for Welsh-medium education in my region especially?
Welsh: Diolch i chi, Llywydd. Yn ychwanegol at y cwestiwn yna, a wnaiff y Prif Weinidog ddweud pryd y cyhoeddir y manylion am ba ysgolion a cholegau yn y de-ddwyrain fydd yn cael eu moderneiddio o dan fand B rhaglen addysg ysgolion yr unfed ganrif ar hugain, a sut y bydd y cynlluniau adeiladu hyn yn rhoi sylw i'r twf yn y galw am addysg cyfrwng Cymraeg yn fy rhanbarth i yn arbennig?
English: Well, I can say that, as far as Caerphilly is concerned, Y Gwyndy campus is complete, Islwyn High School has opened, Pontlottyn and Abertysswg replacement schools - construction is under way there - and, of course, there is the new Idris Davies primary school, which will be built as well, just to give some examples. But, as I said to the Member earlier on, it is rich for the Tories to say, 'Well, give us an example of schools being built' when they would have built nothing; they would have built nothing at all. One hundred and fifty schools and colleges have been rebuilt, built or refurbished by Welsh Labour that the Tories would never have touched.
Welsh: Wel, gallaf ddweud, cyn belled ag y mae Caerffili yn y cwestiwn, bod campws Y Gwyndy yn gyflawn, mae Ysgol Uwchradd Islwyn wedi agor, o ran ysgolion newydd ar gyfer Pontlotyn ac Abertyswg - mae'r gwaith adeiladu wedi dechrau yno - ac, wrth gwrs, ceir yr ysgol gynradd Idris Davies newydd a fydd yn cael ei hadeiladu hefyd, dim ond i roi rhai enghreifftiau. Ond, fel y dywedais wrth yr Aelod yn gynharach, mae gan y Torïaid wyneb i ddweud, 'Wel, rhowch enghraifft i ni o ysgolion sy'n cael eu hadeiladu' pan na fydden nhw wedi adeiladu dim byd; fydden nhw ddim wedi adeiladu dim byd o gwbl. Mae cant a hanner o ysgolion a cholegau wedi'u hailadeiladu, eu hadeiladu neu eu hadnewyddu gan Lafur Cymru na fyddai'r Torïaid byth wedi cyffwrdd â nhw.
English: The next item on our agenda is the business statement and announcement, and I call on the leader of the house, Julie James.
Welsh: Yr eitem nesaf, felly, ar ein hagenda yw'r datganiad a chyhoeddiad busnes, ac rydw i'n galw ar arweinydd y tŷ, Julie James.
English: Diolch, Llywydd. There are no changes to this week's business. Business for the next three weeks is shown on the business statement and announcement, found among the meeting papers that are available to Members electronically.
Welsh: Diolch, Llywydd. Nid oes unrhyw newidiadau i fusnes yr wythnos hon. Dangosir busnes y tair wythnos nesaf ar y datganiad a chyhoeddiad busnes, a welir ymhlith papurau'r cyfarfod sydd ar gael yn electronig i'r Aelodau.
English: On the first point that Darren Millar raises, I don't think it's at all appropriate to have a statement about an individual planning issue, so I suggest very strongly that he writes and gets the answer that he seeks for his constituents direct from the Minister. On the second, I think that support for our traditional Welsh pubs is a very important issue. I was very pleased to see the revival of the cross-party group on support for the pub. I feel obliged to point out to our colleagues in UKIP that I myself have been seen in a pub recently, and not just in coffee shops, as he suggested some women Assembly Members ought to confine themselves to. So, I'd just like to make it plain that I have been known to be seen in a pub, which you'll be astonished by. I think it is a very important point and I'm certainly going to be discussing with my colleague, the Cabinet Secretary, about what we can say about continuing support for our public houses.
Welsh: Ar y pwynt cyntaf y mae Darren Millar yn ei godi, nid wyf i'n credu ei bod yn briodol o gwbl cael datganiad am fater cynllunio unigol, felly rwy'n awgrymu'n gryf iawn ei fod yn ysgrifennu at y Gweinidog yn uniongyrchol i gael yr ateb y mae'n ei geisio ar gyfer ei etholwyr. Ar yr ail bwynt, rwy'n credu bod cymorth ar gyfer ein tafarndai traddodiadol yng Nghymru yn fater pwysig iawn. Roeddwn i'n falch iawn o weld adfywiad y grŵp trawsbleidiol ar gymorth i dafarndai. Rwy'n teimlo bod yn rhaid i mi dynnu sylw ein cyd-Aelodau o UKIP fy mod i fy hun wedi fy ngweld mewn tafarn yn ddiweddar, nid dim ond mewn siopau coffi, fel yr awgrymodd y dylai rhai menywod sy'n Aelodau Cynulliad gyfyngu eu hunain iddynt. Felly, hoffwn ei gwneud yn glir bod pobl wedi fy ngweld i mewn tafarn, a fydd yn eich syfrdanu. Rwy'n credu bod hwn yn bwynt pwysig iawn a byddaf yn sicr yn trafod gyda fy nghyd-Aelod, Ysgrifennydd y Cabinet, ynghylch yr hyn y gallwn ei ddweud am barhau i roi cymorth i'n tafarndai.
English: Can I request two Government statements, the first a Government statement on financial transaction capital, including rules for its spending and for its paying back? There is public confusion over the use of this money, and a statement will clarify how it can be used and, more importantly, where it cannot be used, because there seems to be a general belief that it is just the same as other capital and can be used for building schools and building hospitals, when that is certainly not the case. Secondly, a Government statement on support for British sign language and promoting training in its use and Government support for increasing its use by the deaf and non-deaf communities - as you probably remember, you and I were at a meeting, along with Rebecca Evans, with Deffo!, an organisation in Swansea that represents people in the deaf community who use sign language, and they did raise a number of points about making it - it's the third language of Wales - more accessible and providing more support for it and treating it as a much more serious and important language than it currently is.
Welsh: A gaf i ofyn am ddau ddatganiad gan y Llywodraeth, y cyntaf yw datganiad gan y Llywodraeth ar gyfalaf trafodion ariannol, gan gynnwys rheolau ar gyfer ei wariant ac am ei dalu yn ôl? Ceir dryswch ymhlith y cyhoedd ynghylch y defnydd o'r arian hwn, a byddai datganiad yn egluro sut y ceir ei ddefnyddio ac, yn bwysicach, lle na cheir ei ddefnyddio, oherwydd ymddengys bod cred gyffredinol ei fod yn union yr un fath â chyfalaf arall ac y gellir ei ddefnyddio i adeiladu ysgolion ac adeiladu ysbytai, pan nad yw hynny'n wir yn bendant. Yn ail, datganiad gan y Llywodraeth ar gymorth ar gyfer iaith arwyddion Prydain a hybu hyfforddiant i'w defnyddio a chymorth gan y Llywodraeth i gynyddu ei defnydd gan bobl fyddar a phobl nad ydynt yn fyddar - fel y cofiwch, mae'n debyg, roeddech chi a mi, ynghyd â Rebecca Evans mewn cyfarfod â Deffo!, sefydliad yn Abertawe sy'n cynrychioli pobl yn y gymuned fyddar sy'n defnyddio iaith arwyddion, ac fe godwyd nifer o bwyntiau ganddynt am ei gwneud - hi yw trydedd iaith Cymru - yn fwy hygyrch a darparu mwy o gymorth ar ei chyfer a'i thrin fel iaith lawer mwy o ddifrif a phwysig nag a wneir ar hyn o bryd.
English: Thank you for raising that very important point. The Cabinet Secretary is indicating to me that he'll write to Members, setting out what our policy on treating dystonia actually is, and the Member, I'm sure, will be taking it up further from there.
Welsh: Diolch i chi am godi'r pwynt pwysig iawn yna. Mae Ysgrifennydd y Cabinet yn dangos i mi y bydd yn ysgrifennu at yr Aelodau, i nodi beth yw ein polisi ar drin dystonia mewn gwirionedd, a bydd yr Aelod, rwy'n siŵr, yn rhoi ystyriaeth bellach i'r mater wedyn.